স্বাগতম। UN-এর মাইন্ড কম্প্যানিয়ন-এর সম্পর্কে জানুন।
আপনার মানসিক স্বাস্থ্য ও মঙ্গলের বিষয়ে নিজে নিজে দ্রুত মূল্যায়ন করার জন্য, জাতিসংঘ এই অ্যাপটি বানিয়েছে।
ফিট ও তরতাজা থাকতে সাহায্য করার জন্য এই অ্যাপে বিভিন্ন টুল এবং তথ্য রয়েছে।
এই সকল তথ্য ও টুলের নিয়মিত ব্যবহারের ফলে আপনি নিজের মানসিক স্বাস্থ্য সম্পর্কে আরও ভালোভাবে বুঝতে পারবেন
এবং পরিশ্রান্ত হয়ে যাওয়ার পরে কীভাবে আবার পুনরুজ্জীবিত হওয়া যায় সেই বিষয়েও জানতে পারবেন।
মনে রাখবেন, মানসিক সাস্থ্যের বিষয়ে খেয়াল রাখাটাই হল দায়িত্ব সুচারুভাবে পালন
করা বা কার্যকরভাবে বজায় রাখার চাবিকাঠি।
স্ক্রিনে মানসিক সাস্থ্যের ক্ষেত্রে যে রঙ দেখানো হচ্ছে, সেটার অর্থ প্রথমে আপনাকে জানতে হবে।
সবুজ মানে আপনি সম্পূর্ণ সুস্থ এবং ভালো আছেন।
হলুদের মানে হল আপনি ভালোভাবে পরিস্থিতির সাথে মানিয়ে নিয়েছেন এবং মানসিক চাপও পরিচালনা করতে পারছেন।
কমলা রঙ দেখলে বুঝতে হবে আপনি মানসিক চাপের সাথে লড়াই করছেন এবং চ্যালেঞ্জের মুখোমুখি হচ্ছেন, যা আপনাকে বিরূপভাবে প্রভাবিত করছে।
লালের অর্থ হল আপনার চিকিৎসা সহায়তা এবং সাহায্য নেওয়া প্রয়োজন।
এই রঙগুলির বিষয়ে সম্যক ধারণা থাকলে, আপনি সহজে বুঝতে পারবেন কখন আপনার বিরতি নেওয়া উচিত,
কারোর সাথে কথা বলুন বা আরও সাহায্য চান।
এটা হল আপনার সুস্থতাকে সর্বোত্তম রাখার সহজ অথচ শক্তিশালী একটা উপায়।
কেন এই অ্যাপ ব্যবহার করা উচিত, তা জানতে চান?
স্বাস্থ্য কেবল শারীরিক শক্তি নয়, তার থেকেও বেশি কিছু।
এর মধ্যে মনের স্বাস্থ্যও অন্তর্ভুক্ত থাকে।
সুস্পষ্ট সিদ্ধান্ত গ্রহণ, দৃঢ় সম্পর্ক বজায় রাখা এবং দায়িত্বের চাপ সামলানোর জন্য
জন্য মনের সুস্থতা অত্যন্ত গুরুত্বপূর্ণ।
আপনার মানসিক সুস্থতা শুধু আপনাকে নয়, আপনার সহকর্মীদের এবং আপনার লক্ষ্য পূরণের সাফল্যকেও প্রভাবিত করে।
অতএব, আপনার মানসিক স্বাস্থ্যের যত্ন নেওয়াটাও শারীরিক সুস্থতা বজায় রাখার মতোই গুরুত্বপূর্ণ বিষয়।
এই সহজে ব্যবহারযোগ্য অ্যাপটি আপনার সামগ্রিক মঙ্গলসাধনের সহযোগী রূপে কাজ করবে।
এই অ্যাপটি নিয়মিতভাবে ব্যবহার করলে, মানসিক বা মনস্তাত্বিক চাপের প্রাথমিক লক্ষণগুলি আপনি সহজে চিনতে পারবেন।
এই অ্যাপটিকে নিজের ব্যক্তিগত সুস্থতার সহযোগী রূপে বিবেচনা করুন,
আপনার অনন্য চ্যালেঞ্জগুলির জন্য এতে রয়েছে বিশিষ্ট নির্দেশিকা, সংস্থান এবং সহায়তার ব্যবস্থা।
এটি আপনার সুস্থিত, সুস্থ মন বজায় রাখার যাত্রায় সাহায্য করে।
এই অ্যাপে আপনার তথ্য সুরক্ষিত থাকবে কিনা, সেটা নিশ্চয়ই জানতে চান।
অবশ্যই থাকবে! আমরা আপনার গোপনীয়তা এবং নিরাপত্তার কথা মাথায় রেখে এই অ্যাপটি ডিজাইন করেছি,
যেখানে প্রতিটি পদক্ষেপে গোপনীয়তা নিশ্চিত করা হয়েছে।
এই টুলগুলির ফলাফল অ্যাপের মধ্যেই থাকে এবং আপনি ছাড়া অন্য কেউ সেগুলো অ্যাক্সেস করতে পারবে না।